Aalborg Håndbold havde i forvejen regnet med, at det ville blive en svær udfordring, der ventede i form af THW Kiel i onsdagens Champions League-kamp. Det stjernespækkede mandskab fra Kiel fik dog kamp til stregen af nordjyderne. I løbet af kampen var de danske håndboldmestre fra Aalborg Håndbold flere gange foran. Ved pausen var det dog THW Kiel, der var foran med 13-12. Selv om Aalborg Håndbold var tæt på at tage point, måtte holdet til sidst rejse hjem med et nederlag på 26-27. Både Kiel og Aalborg er efter tre kampe noteret for en enkelt sejr hver i Champions League-gruppespillet.

Referat:
Tæt på, men ikke helt nok for Aalborg Håndbold i aftenens CL-brag i Tyskland.